
Instruks for sportslig leder TTIF Fotball
Sportslig leder er ansvarlig for utvikling og koordinering av den sportslige virksomheten i klubben. Sportslig leder skal sørge for at TTIF Fotball drives i henhold til gjeldende regler, herunder bestemmelser for barne- og ungdomsfotball, samt at klubbens sportsplan og retningslinjer følges. Sportsplanen skal revideres etter behov, og være bredest mulig forankret i klubben.
Sportslig leder rapporterer til fotballstyret og skal påse at fotballstyret mottar all relevant informasjon som det har behov for å kunne utføre sine oppgaver.
Ansvar:
· Ansvarlig for at sportsplanen legges til grunn for gjennomføringen av aktiviteten i klubben.
· Leder av sportsutvalget.
· Hovedansvar for forhandlinger og kontraktsinngåelse med trenere etter fastsatte rammer fra fotballstyret. Arbeidet gjøres i samarbeid med Trenerveileder. 
· Arkivere og holde oversikt over inngåtte kontrakter samt holde representant for styret underrettet om status og utvikling.
· Planlegge og gjennomføre/lede trenerforum – 2 årlige møter, vår og høst.
· bSørge for at forespørsler blir svart ut, eventuelt videresende til aktuelle mottakere. 
· Ansvarlig for oppstartsåret til hvert nytt årskull, aktivt med som trener. Sammen med Trenerveileder.(Plan for rekruttering av spillere). Gjelder både gutte- og jentelag. Jentelag annen hvert år. 
· Jevnlig kontakt med alle lags trenere vedrørende faglige og praktiske spørsmål. Bistå ved utfordringer og konflikter.
· Ansvarlig for at foreldre- og spillermøter blir gjennomført på alle lag i henhold til klubbens retningslinjer.
· Ansvarlig for, sammen med Trenerveileder, kartlegging av, og bidra til at alle trenere har nødvendig kompetanse/kurs. Sikre at klubbens trenere minimum oppfyller kravene som stilles for Kvalitetsklubb nivå 1.
· Med i turneringsledelsen på Femsjøcupen. 
· Instruktør på Tine Fotballskole.
· Instruktør på Jentenes Fotballørdag. 
· Representere TTIF på møter i regi av ØFK.
· Delta på styremøter i TTIF Fotball ved behov, inntil 4 ganger pr år. 
Sende skriftlig status til styreleder før annen hvert styremøte.

